ચોંકાવનારી ઘટના અંગે પોલીસ પાસેથી મળતી માહિતી અનુસાર ઉમરેઠ તાલુકાના ભરોડા ગામમાં ખેડા જિલ્લા સહકારી બેંક પાસે રહેતા અનિકેત યોગેશભાઈ પટેલ ઉ.વ.૨૪ પોતે વિજ્ઞાનપ્રવાહમાં બીએસસી સુધીનો અભ્યાસ કર્યો હતો.જેના બાદ વિદેશ જઈને સ્થાયી થવાના હેતુથી તેણે તેના પિતાને વાત કરી હતી.પિતાએ આ બાબત અંગે જમાઈ મિનેશકુમાર અશોકભાઈ પટેલ રહે.સાદાનાપુરા રેલવે સ્ટેશન પાસેને વાતચીત કરી હતી અને આ બાબતે કામગીરી કરવા જણાવતા મિનેશભાઈ પટેલે તેમના ઓળખીતા ઈમીગ્રેશન એજન્ટની મદદથી રૃ.૯ લાખમાં અનિકેતને બેલ્જીયમમાં શેટલ કરવા માટેનું કામ પાકું કર્યુ હતું.૯ લાખ રૃપિયા જેટલી માતબર રકમ એકત્રિત કરવા માટે યોગેશભાઈએ ભરોડામાં આવેલી તેમની જમીન વેચી દીધી હતી અને રૃ.૯ લાખ મિનેશ પટેલને આપ્યા હતા.